جمهورباشقانلیغی ایله‌تیشیم باشقانی فخرالدین آلتون، "اکونومیست" درگیسینین جمهورباشقانی رجب طیب اردوغانلا باغلی قاپاغینا تپکی گؤستردی.
آلتون، سوسیال مئدیا حسابیندان پاییملادیغی پایلاشیمدا، "یئنه باشلادیلار" دئیه‌رک، درگینین انتلکتوئل آچیدان تنبل، سیخیجی و غرضلی بیر جهالته دایالی تۆرکیه تصویرینی یئنی‌دن ایشه سالدیغینی بیلدیررک بو دگرلندیرمه‌لری پایلاشدی:
"کلیشه‌ سؤزلر، یانلیش بیلگی و گستاخ بیر تبلیغاتلا اؤز زعملری ایله تۆرک دموکراسیسینین سونونو اعلان ائدیرلر. اؤلچونو آشان باشلیقلار و تخریباتچی گؤرسللرله اولوشدوردوقلاری بازارلاما اصوللاری سؤزده درگیلرینی ساتماغا کؤمک ائده‌بیلر. آنجاق، اوخوجولارا بونون اوجوز تبلیغات و یالان بیلگییه دایالی ساختا بیر قزئتچیلیک اولدوغونو خاطیرلاتمالیییق".
آلتون، تۆرک خالقینین دموکراسییه، برابرلیگه و اؤزگورلوگه اولان باغلیلیغینی دفعه‌لرله گؤستردیگینی بیلدیردی.
تۆرک سیاسی سیستمینین خالقین دموکراسینی قوروماق اوچون قان تؤکدوگو ۱۵ جولای ۲۰۱۶-جی ایلده‌کی فتح‌الله‌چی ترور هؤرگوتونون خائن چئوریلیش گیریشیمی ده داخیل اولماقلا بیر چوخ مصیبتدن ساغ چیخدیغینی وورغولایان فخرالدین آلتون بونلاری ایفاده ائتدی:
"جمهورباشقانی اردوغان، وطنداشلاریمیزی چئوریلیشچیلره قارشی مقاومت گؤسترمه‌یه چاغیراندا، میللتیمیزین بو چاغرییا جاوابی عصرلیک بیر درس کیمی ایدی. اکونومیست‌ده‌کی سؤزده قزئتچیلر و ادیتورلار، بللی کی خالقیمیزین دموکراسیمیز اوغرون‌دا موباریزه‌سی حاقین‌دا دوزگون بیر  قازئتچیلیک ائتمه زخمتینه اصلا گیرمه‌میشلر. بو، بؤیوک اؤلچوده گیردیگی هر سئچیمی قازانمیش و دموکراتیک یوللارلا سئچیلمیش جمهورباشقانیمیزا قارشی آچیقلانماسی چتین و بیتیب تۆکه‌نمه‌یه‌ن نیفرتینلرین‌دن ایر‌لی گلیر. تۆرک خالقینین اردوغانا نئجه و ندن گووندیگینی آراشدیرما زحمتینه گیرمیرسه‌نیز، سیزی کیم دقته آلسین؟".
ایله‌تیشیم باشقانی آلتون، اؤلکه‌نین حرارتلی دارتیشمالارین گئرچکلشدیگی بیر سئچیم دؤورونه دوغرو گئتدیگینی بیلدیردی.
تۆرکیه‌نین گئرچک آنلامدا دموکراتیک بیر سیاسته صاحب اولدوغونو وورغولایان آلتون، "موخالیفت آیلاردیر استراتژیسینی معین ائتمک اوچون چابالیر. چوخ جان‌لی بیر دموکراسیمیز وار و خالقیمیز اونون سیاسی سیستمینی چوخ گوجلو شکیل‌ده منیمسه‌ییر. اکونومیستین تۆرکیه‌ده گئرچکده نه‌لر باش وئردیگی حاقدا خبر حاضیرلاما زحمتینه اصلا گیرمه‌یه‌جگیندن آرخایینام. ساده‌جه اوخودوقلاری خبرلردن شبهه ائتمه‌یه‌ن اوخوجولاری، درگینین آجیناجاق‌لی دورومو ایله باغلی اویارماق ایسته‌ییرم" ایفاده‌لرینی ایشلتدی.
